यो यो हनी सिंह 'मखना' सॉन्ग से कमबैक को तैयार, Video देख बढ़ जाएगी दिलों की धड़कन  
21 दिसंबर को रिलीज होगा सॉन्ग
'मखना' के प्रोमो हो रहे वायरल
हनी सिंह का कमबैक सॉन्ग है
यो यो हनी सिंह (Yo Yo Honey Singh) अपने नए सॉन्ग 'मखना (Makhna)' के साथ म्यूजिक सीन दोबारा से वापसी कर रहे हैं. यो यो हनी सिंह के सॉन्ग 'मखना (Makhna)' का ट्रेलर पहले ही रिलीज हो चुका है और हनी सिंह के फैन्स बेसब्री से इस सॉन्ग का इंतजार कर रहे हैं. जहां एक तरफ सॉन्ग के ट्रेलर के बाद प्रशंसक उत्सुक है, वहीं यो यो हनी सिंह ने गीत का बीटीएस वीडियो रिलीज कर के उत्साह बढ़ा दिया है. यो यो हनी सिंह (Yo Yo Honey Singh) न सिर्फ अपनी सिंगिंग, आकर्षक धुन और लिरिक्स के लिए जाने जाते हैं, बल्कि किलर मूव्स के लिए भी लोकप्रिय हैं जो लोगों के दिमाग में गहरी छाप छोड़ जाते हैं.

यो यो हनी सिंह (Yo Yo Honey Singh) अपने सॉन्ग 'मखना (Makhna)' के डांस रिहर्सल वीडियो में भी नजर आ रहे हैं. 'मखना' सॉन्ग का ट्रेलर भी कमाल है और हनी सिंह ने एक लेटेस्ट प्रोमो और डाला है. जिसके बाद से इस सॉन्ग को लेकर लोगों की दिलचस्पी काफी बढ़ गई है. यो यो हनी सिंह (Yo Yo Honey Singh) ने भारतीय संगीत इंडस्ट्री में अपने असाधारण संगीत और शैली के साथ विजय हासिल कर ली है. संगीत की दुनिया का सरताज एक बार फिर से अपने दर्शकों के दिलों पर राज करने के लिए तैयार है.
A post shared by Yo Yo Honey Singh (@yyhsofficial) on Dec 18, 2018 at 5:15am PST
यो यो हनी सिंह (Yo Yo Honey Singh) इससे पहले भी कई हिट के साथ एंटरटेन कर चुके हैं. हनी सिंह का कमबैक गीत 'मखना (Makhna)' 21 दिसंबर को रिलीज होगा. हनी सिंह के 'सोनू के टीटू की स्वीटी' के सॉन्ग इस साल काफी लोकप्रिय रहे हैं और हनी सिंह ने इनके जरिये खूब हंगामा बरयापा है.
 
 
A post shared by Yo Yo Honey Singh (@yyhsofficial) on Dec 17, 2018 at 9:26am PST
वैसे भी हनी सिंह ने अपने रैप से बॉलीवुड से लेकर दुनिया भर तक में हल्ला काट दिया था. हनी सिंह बॉलीवुड के तीनों खान और अक्षय कुमार के चहेते भी रह चुके हैं. हनी सिंह ने अपने रैप से बॉलीवुड फैन्स का जमकर दिल जीता है.